《天游许惠佛指柑以诗促之》
明代·黄衷

野客曾遗种树方，楚梅淮枳散林塘。仙根可结融泥润，新叶应分净土芳。

寒碧有人同气味，青黄宁自秘文章。定知不是樊篱物，待看横秋万颗霜。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。